Document ID: /roh_data/filtered/fineweb-2-filterrobots_roh.jsonl.gz/9966

La IBK recumonda uss a tut las sur 50 vischnancas cun ovras idraulicas en il chantun Grischun da sustegnair l’iniziativa per sortir da l’energia nucleara, quai communitgescha l’IBK.
Il motiv per questa recumandaziun èn las contractivas sur dals futurs tschains d’aua tranter las vischnancas da concessiun ed las ovras electricas ch'èn fitg difficilas. A partir dal 2020 vegnan las emprimas cunvegnas da concessiun a scader e novas contractivas ston vegnir fatgas.
Ils discurs na vegnan betg vinavant
Tenor il cusseglier guvernativ Mario Cavigelli èn las emprimas contractivas gia vegnidas interruttas suenter l’emprima dumonda. E sco pliras medias rapportan na vulan ils concerns d’energia betg pli pajar daners da concessiun a las vischnancas. Per bleras vischnancas muntagnardas èn questas entradas ord ils tschains d’aua da muntada existenziala, scriva la IBK.
Ovras atomaras uschè svelt sco pussaivel giud la rait
Pli spert che las ovras atomaras vegnan uss prendidas giud la rait e pli spert che las ovras idraulicas ed ils tschains d’aua èn garantids, prognostitgescha la IBK. Sin il pli tard cura che las ovras atomaras da Beznau 1 èn crudadas ora l’atun passà èsi evident che ina reducziun da l’offerta da current electric maina er tar in pli aut pretsch, scriva l’IBK.
Regenza grischuna e cunter l’iniziativa
Il cusseglier guvernativ Mario Cavigelli fa dentant reclama per in «NA» a l’iniziativa per sortir da l’energia nucleara che vegn en votaziun ils 27 da november.
RR novitads 15:00